Ähvarduse asjaolude kontrollimiseks alustati kriminaalmenetlust. Prokuratuuri pressiesindaja Jelena Filippova sõnul tehti kindlaks, et tegemist ei olnud kuriteoga.

«Menetluse käigus selgus, et ähvarduse elluviimine ei ole reaalne, inimene tegi lihtsalt rumala nalja. Selline käitumine on solvav, kuid kuriteona seda käsitleda ei saa,» ütles Filippova.

Karistusseadustiku alusel karistatakse rahalise karistuse või kuni üheaastase vangistusega inimest juhul, kui on olnud alust karta ähvarduse täideviimist.

Paide politseijaoskonna juht Margus Toomsalu rääkis, et ähvarduse tegi Järvamaal elav mees. Martin Helme abikaasa Eeva Helme avaldas sotsiaalmeedia postituses mehele saadetud sõnumi sisu. «Tere t***pea! Loodame et su elu väga pikaks ei jää!!! Või tuleb seda lühendada! Debiilik,» kirjutas Helmele ähvardaja.